Boer verjaag aanvallers wat hom aan die brand steek | Maroela Media
'n Boer van Koffiefontein in die Vrystaat het skote op twee aanvallers afgevuur nadat hulle petrol oor hom uitgegooi en dit aan die brand gesteek het.
Andries Myburgh (31) het Maandag omstreeks 13:45 middagete in sy huis op die plaas Vandermerwesdam geëet toe hy rook geruik het.
Volgens brig. Motantsi Makhele, polisiewoordvoerder, het Myburgh gaan ondersoek instel en is hy buite die huis met 'n voorwerp oor die kop geslaan. Hy kon daarin slaag om die verdagte weg te druk waarna die ander aanvaller hom met 'n mes aangeval en daar petrol oor hom uitgegooi is.
"Hy het sy vuurwapen uitgehaal en verskeie skote afgevuur waarop die aanvallers gevlug het. Terwyl hy op die verdagtes geskiet het, het hy besef hy is aan die brand. Hy het na die swembad gehardloop en ingespring om die vlamme te blus."
Die twee verdagtes het te voet gevlug en Myburgh het dadelik die polisie en sy bure se hulp ontbied.
"Een van die verdagtes was 'n lang man van sowat 2 m en het 'n groen oorpakbroek en 'n ligblou hemp gedra. Die ander verdagte het 'n blou oorpak aangehad."
Volgens Myburgh ken hy nie die twee mans nie.
"Die slagoffer het nie ernstige beserings opgedoen nie en is deur paramedici behandel."
Sien Cele dit gaan net oor doodmaak
Goed hy het sy vuurwapen (wat cele so graag by hom wil wegvat) by hom gedra, anders sou dit heel anders uitgedraai het.
Wees tog paraat mense, ons bly in lewensgevaarlike omstandighede.
Jellyfish and his weekly newsletter?
Mad hatter and his incompetency?
Grateful this farmer is alive.
Dit is nou net hier waar ons die Boer ook moet onderstuin. Ons hoef nie eers vir ń Boer se dood te wag en dan die vamielie te ondersteun nie. Hierdie Boer verdien al ons ondersteuning. Vir als waardeur hy is.